
Meie 28.09.2026 nr 26/7-1.2/25-4-1
Härmamäe maa-ala Soldina külas üldplaneeringut 
muutva detailplaneeringu algatamisele eelnevad toimingud
Narva-Jõesuu Linnavalitsusele on esitatud taotlus Narva-Jõesuu linna Soldina külas asuva Härmamäe maa-ala detailplaneeringu algatamiseks. Narva-Jõesuu Linnavalitsus on koostanud üldplaneeringut muutva detailplaneeringu algatamise otsuse eelnõu koos lisadokumentidega. Oma 17.08.2026 kirjaga nr 26/7-1.2/25 palusime teil esitada Transpordiameti seisukoha.

07.09.2026 esitasite Transpordiameti kirjaga nr 7.2-2/26/14452-3 seisukohad planeeringu koostamiseks.

Käesolevaga teatame, et detailplaneeringu algatamise dokumendid on korrigeeritud. Korrektuurid on hetkel eristatud lilla värviga. Eskiisi on uuendatud, kuna Härmamäe detailplaneeringu eeldatav realiseerimise ajakava erineb kõrvalkinnistutel Raja ja Kurvi menetluses olevate detailplaneeringute realiseerimise ajakavast. Härmamäe kinnistu algatamise eelse täpsustatud detailplaneeringu eskiisiga soovitakse kavandada juurdepääs riigiteelt nr 13148 Narva–Arumäe tee.
Teie kirjas on märgitud, et „planeeringuala külgneb riigiteega nr 13148 Narva–Arumäe tee km 0,53–0,82, kiiruspiirang 90 km/h, 2025. aasta ööpäevane keskmine liiklussagedus 628 autot“. Siinkohal juhime tähelepanu, et riigitee nr 13148 Narva–Arumäe tee kurvis (eskiisil Härmamäe kinnistu ol. ol. mahasõit) on kiiruspiirang 70 km/h. 

Palume selles osas oma seisukohti uuendada.

Härmamäe kinnistu juurdepääsud:

Riigitee nr 13148 Narva–Arumäe tee T1 olemasolev ristumiskoht, kus kiiruspiirang on 70 km/h.

Härmamäe tee ja Kivivälja tee olemasolev ristmik (munitsipaaltee).

Teie kirja punktis 2 esitatud seisukoha osas palume täpsustada, milliste olemasolevate erateede avaliku kasutuse määramise korraldamine on kohaliku omavalitsusel korraldada. 

Härmamäe maa-ala Soldina külas üldplaneeringut muutva detailplaneeringu algatamise otsuse eelnõu ja lisadokumendid.

